**KONKURSA**

**„Inovācija sociālajā palīdzībā un rehabilitācijā”**

**NOLIKUMS**

**Konkursa mērķis un uzdevumi**:

1. Konkursa mēķis ir iesaistīt personas, kas pārzin sociālo / labklājības / veselības jomas, topošos un esošos speciālistus praktisku projektu īstenošanā.
2. Konkursa uzdevums ir atlasīt efektīvākos, inovatīvos projektus sociālās palīdzības, labklājības, veselības rehabilitācijas jomās, un nodrošināt iespēju projekta autoram vai autoru grupai īstenot tos praksē kopā ar sabiedrisku organizāciju un tās partneriem.
3. Konkursa mērķis ir dot iespēju personām, kam ir reāli risinājumu piedāvājumi, ka arī esošajiem un topošajiem speciālistiem īstenot jaunas, netradicionālas, efektīvas ieceres dzīvē, sociālās palīdzības, labklājības, veselības rehabilitācijas jomās, iegūstot praktisku pieredzi projektu īstenošanā, un iedzīvinot nestandarta idejas praksē.

**Konkursa dalībnieki** : Visas personas, kas pārzin minētās jomas un tajā pastāvošās problēms un kuriem ir prakstiski risinājumi problēmu atrisināšanā, tai skaitā esošie un topošie speciālisti, vai autoru grupa, un kuras var dot savu pienesumu konkursa mērķu sasniegšanai.

**Termiņi** :

Projektu iesniegšanas termiņš no 2014.gada 24. marta līdz 2014.gada 25. aprīlim ieskaitot.  
Projektu izvērtēšana : no 2014.gada 28.aprīļa līdz 2014.gada 30. maijam ieskaitot.

**Konkursa nominācijas** :

1. **«Efektīva sociālā palīdzība».**
2. **«Labklājības vide».**
3. **«Innovatīva rehabilitācija».**

**Konkursa noteikumi** :

1. Viens autors vai autoru grupa var iesniegt projektu vienam vai vairakām nominācijām.
2. Projektam jāatbilst nominācijai un noteikumiem.
3. Konkursam tiek iesniegti projekti elektroniskā veidā (maksimālais lappušu skaits 20) ar kontaktpersonas informāciju (vārds, uzv ārds, tālrunis, e-pasta adrese). Projektam jāpievieno autoru CV.
4. Projektus jāsūta uz e-pasta adresi : [projekti@varonis.lv](mailto:projekti@varonis.lv)
5. Konkursa rezultātus konkursa komisija paziņos 2014.gada 2.jūnijā. (Neskaidrību gadījumā, konkursa rīkotāji sazināsies ar projekta autoru uz viņa atstātajām koordinātēm.)
6. Projekti tiks vērtēti pēc sekojošiem kritērijiem : projekta atbilstība nozares un jomas aktualitātēm Latvijā, efektīvākais un inovatīvākais risinājums.
7. Projektam jārisina vismaz viens no aktuālajiem jautājumiem attiecīgajā jomā, sniedzot interesantu, efektīvu risinājumu problēmai. Projektam jābūt īstenojamam tikai ar sabiedrības, uzņēmēju, sabiedrisko organizāciju resursiem.
8. Projekta īstenošanas laiks – ne ilgāk par 24 mēnešiem.

**Komisijas sastāvs** :

- Biedrības „Sociāli nozīmīgu projektu centrs „Varonis’” administrācija un sociālās jomas speciālists divu cilvēku sastāvā;

- pieaicinātie attiecīgās jomas eksperti trīs cilvēku sastāvā.

**Konkursa rezultātu paziņošana** :

1. Konkursa komisija apkopos rezultātus un par to tiks sastādīts gala ziņojums. Rezultāti tiks paziņoti 2014.gada 2.jūnijā. Informācija tiks izvietota portālā [www.varonis.lv](http://www.varonis.lv/), sadaļā „Projektu konkurss”.
2. Katrā nominācijā var būt viens uzvarētājs.
3. Uzvarētājs katrā nominācijā, iegūst tiesības īstenot projektu sadarbībā ar biedrību „Sociāli nozīmīgu projektu centrs „Varonis’” un biedrības partneriem.

Papildus informāciju var saņemt pa tālr. 27037280